Dr Lets Pretorius se besitting praat - Stormfront
Dr Lets Pretorius se besitting praat
01-31-2013, 03:41 PM #1
Wat jy saai sal jy maai, laat dit nou vir jou 'n les wees.
Boeremag-bomplanter se grootword was ‘soos verkragting’
Kobus Pretorius, een van die Boeremag-bomplanters, het die manier waarop sy ouers hom grootgemaak het, vergelyk met die verkragting van ’n jong meisie deur ’n man.
Hy het ’n gedig getiteld “Verkragting” aan die hooggeregshof in Pretoria oorhandig waarin hy dié vergelyking tref.
Dit was vir hom ontstellend toe ’n psigiater later aan hom gesê het sy beskrywing van verkragting is akkuraat, want dit het hom laat besef deur watter trauma hy as ’n kind en as ’n volwassene tot op 37-jarige ouderdom is, het die hof gehoor.
Adv. Piet Pistorius, namens dr. Lets Pretorius, Kobus se pa en medebeskuldigde, het in die hof aan hom gesê dat sy ouers hom onvoorwaardelik liefhet.
Hy het geantwoord hy het opgehou om hul briewe te lees omdat hy moeg daarvoor is dat hulle hom in die rug steek en sy “nuwe ouers” (sy geestelike adviseur, Sonja Jordaan, en haar man) slegpraat.
“Hul liefde was nooit die liefde vir ’n kind nie, maar die liefde vir ’n besitting... As ons so goed grootgemaak is, hoekom het drie intelligente jong mans by die Boeremag-saak betrokke geraak?”
Hy het sy pa en broers, Johan en Wilhelm, se beskuldigdenommers gebruik om na hulle te verwys en na sy ma, Minnie, as “mev. Pretorius” verwys.
Die 20 Boeremag-beskuldigdes, onder wie hy, sy pa en broers, is skuldig bevind aan hoogverraad weens ’n komplot om die regering omver te werp.
Pretorius, wat as ingenieur opgelei is, het erken hy is intelligent, maar “ek het my intelligensie van die verkeerde grondslag af gebruik wat deur mnr. en mev. Preto*rius gelê is”.
Hy voel gekrenk omdat sy pa sê hy is skisofrenies, wat onwaar is.
Sy ouers het sy “siel verkrag” en hy het as kind nie ’n emosionele band met hulle gehad nie.
Volgens Pretorius het sy pa hom dikwels geslaan. As laerskool-rugbyspeler het hy hom op sy pa se aandrang aan die Cravenweek onttrek omdat swart kinders ook gespeel het.
“Ek het met die idee van wit superioriteit grootgeword, maar ek voel nie meer so nie.”
Ná die hofverdaging het Pretorius sr. ’n gedig aan joernaliste gegee waarin hy sy pyn oor Kobus beskryf. – Sapa
Boeremag-bomplanter se grootword was
01-31-2013, 03:44 PM #2
Re: Dr Lets Pretorius se besitting praat
Boeremag-lid skryf familie af
Kobus Pretorius tien jaar gelede, toe die Boeremag-verhoor begin het. Foto: Christiaan Kotze
Een van die Boeremaglede wat aan hoogverraad skuldig bevind is, het dit gister in die hooggeregshof in Pretoria duidelik gemaak dat hy die Boeremag en sy familie afsweer.
“Nou kan ek nie glo dat ek in staat was om bomme te plant en ’n staatsgreep te beplan nie,” het Kobus Pretorius ter strafversagting getuig.
Hy het gesê hy was “ongelooflik naïef” en liggelowig toe hy tien jaar gelede aan die regse komplot deelgeneem het om die ANC-regering omver te werp.
“Ek het mense te maklik geglo. Dis waarom ek baie dinge nie bevraagteken het nie of dinge nie in die regte lig gesien het nie. Dis soms moeilik om te glo dat ek was hoe ek was, om te doen wat ek gedoen het.
“Met die vermoë wat ek nou het om krities te dink oor dinge en die mensdom vind ek dit ongelooflik dat ek só naïef kon wees. Ek het toe vreemde goed geglo wat ek my vandag nie kan voorstel nie. Maar ek neem volle verantwoordelikheid vir wat ek gedoen het. Ek sal my straf soos ’n man vat, selfs al maak dit seer.
“Ek het berou oor die dinge wat ek gedoen het. Dit was verkeerd, nie net teen God nie, maar ook teen die mensdom. Ek is jammer dat ek ooit betrokke geraak het by die dade wat ek gepleeg het. Ek sal nooit weer betrokke wees in soiets nie,” het Pretorius gesê.
Hy het die hof meegedeel dat hy nie meer op die Boeremag se “volksregister” wil wees nie, selfs al beteken dit hy sal as ’n ongewenste persoon gebrandmerk word.
Hy het die naasbestaandes van sy slagoffer, Claudia Mokone, wat dood is toe ’n Boeremag-bom in Oktober 2002 in Soweto ontplof het, om vergifnis gevra.
“Ek wil aan die familie wat ’n ma verloor het, sê dat ek jammer is oor wat ek gedoen het en oor my rol daarin. Ek wil om verskoning vra aan die mense wat in die Bronkhorstspruit-bom beseer is.
“Aan die duisende mense wat verontrief is omdat hulle nie werk toe kon gaan nie, ek is jammer daaroor.
“En ek is jammer oor die negatiewe impak wat dit op rasseverhoudinge in ons land gehad het,” het hy gesê.
Pretorius se ma, Minnie, het met haar kop in haar hande gesit terwyl sy geluister het hoe haar seun, wat intussen alle bande met sy familie verbreek het, om verskoning gevra het vir wat hy gedoen het.
Sy pa, dr. Lets Pretorius, en broers, Johan en Wilhelm, wat saam met hom in die beskuldigdebank gesit het, was ook oënskynlik onkant betrap deur wat hy te sê gehad het.
Pretorius het getuig dat sy geestelike raadgewer in die tronk, Sonja Jordaan, en haar man hom intussen geleer het wat ware liefde is.
Hy beskou hulle nou as sy nuwe familie en dit was ook mnr. Jordaan wat hom elke week in die tronk gaan besoek het.
Hy beplan ook om by die Jordaans te woon sodra hy ontslaan word en om by hul ingeni*eursonderneming te werk.
Hy het gesê hy het baie hoop vir die toekoms en hoop dat hy weer sal trou en met ’n gesin kan begin so gou as wat hy kan omdat hy die beste wil maak van die jare wat hy nog oor het.
Die saak duur voort. – Sapa
Boeremag-lid skryf familie af | Beeld
02-01-2013, 06:48 AM #3
Dit is tipies vir n Stalinistiese verhoor.
Die beskuldigde verwerp sy gesin... so tipies.
02-01-2013, 12:20 PM #4
En dis eerder om hulle te beskerm as enige iets anders...
02-04-2013, 06:10 PM #5
Die stukkie pla my baie -
die Boeremag se “volksregister”
02-04-2013, 10:56 PM #6
Moet nie dat dit jou pla nie. Die vriend Bravo het die register vernietig. Dit bestaan nie meer nie. Ek vermoed in elk geval dat die kêrel dinge uiter om te probeer om sy eie gat te red,waar of nie waar nie.
Last edited by Noble; 02-05-2013 at 12:53 AM.
Dr Lets Pretorius stabbed in Prison. schuch SA General Forum 7 11-26-2013 08:08 AM
Lets Pretorius op pad tronk toe. Die Ou Man SA General Forum 10 11-05-2013 02:53 PM
Lets Pretorius se verbintenis met nuwe Suid Afrika Intelligensie Dienste. susan pohl SA General Forum 71 01-20-2011 03:47 AM
Skande Lets Pretorius Klipgeit SA General Forum 60 12-09-2010 06:14 AM
Page generated in 1.23834 seconds with 11 queries